ఇవ్వాల్టి ఎపిసోడ్ అవినీతి గురించి.
నన్ను నిరాశావాది అనుకోండి, కానీ నాకు మనం అవినీతి ఊబిలో బతుకుతున్నామని అనిపిస్తోంది.
ఎక్కడ చూసినా, పెద్ద హోదాలో ఉన్న వ్యక్తులు
తమ హోదాని డబ్బు సంపాదించడానికి వాడుకుంటున్నారు.
కొన్నిసార్లు, అధికారంలో ఉన్నవాళ్ళు ముఖ్యమైన ప్రభుత్వ కాంట్రాక్టులను
వాళ్ళ అననూయిలకు ఇస్తారు.
కొన్నిసార్లు, అత్యవసర సేవలకోసం లంచాలు తీసుకుంటారు.
ఇంకొన్నిసార్లు, వాళ్ళు నిధుల గోల్‌మాల్ గురించి ఉపన్యాసాలు ఇస్తారు...
ఒక్క నిమిషం ఆపుతారా, ప్లీజ్?
మన దగ్గర మంచి బ్యాక్‌డ్రాప్‌కి లేక లొకేషన్ లేదా ఇంకోదానికి
నిజంగా బడ్జెట్ లేదా?
ఆ మొక్క సంగతేంటి?
మొక్క సంగతేముంది?
అది చాలా ఖరీదైన మొక్క.
నువ్వు ఏం... లేదు, మెరవాలి, దీనిలాగా.
సరే, తప్పు నాదే. నేనే వెధవని.
క్షమించాలి. అందరికీ క్షమాపణలు.
దాని గురించి పట్టించుకోకు.
నా నోరు.
లేదు, 20 డాలర్ల నోటుతో కాదు.
అవును, అవి ఇవ్వు.
సరే, మొదటి నుండి. అతని పేరు ఏమిటి?
కాల్, అబ్బాయ్.
ఇది అవినీతి.
అవినీతి
మీకు నచ్చినా, నచ్చకపోయినా, మనందరం డబ్బుతో ముడిపడి ఉన్నాం.
నేను కాల్ పెన్, ప్రపంచ ఆర్థిక వ్యవస్థ అనే
పెద్ద మృగం గురించి అన్వేషిస్తున్నాను.
దిస్ జాయంట్ బీస్ట్ దట్ ఈజ్ ద గ్లోబల్ ఎకానమీ
ప్రపంచంలో చాలా అవినీతి ఉంది.
ప్రపంచం మొత్తంలో, ఒక ఏడాది అవినీతి విలువ $2.6 ట్రిలియన్లు ఉంటుంది,
భూమి పై జిడిపిలో 5% తినేస్తోంది.
ప్రపంచ బ్యాంకు ప్రకారం, ధనవంతులు మరింత ధనవంతులుగా
పేదలు మరింత పేదలుగా మారడానికి ప్రధాన కారణాల్లో అవినీతి ఒకటి.
సంపన్నులను తినండి
అవినీతి మీద పోరాటాన్ని కష్టతరం చేసేది ఏంటంటే
అది ఏకైక విషయం కాదు, లంచంలాగా.
ఇది చాలా బంక పనుల సమాహారం.
సెనేట్ సీట్లను అమ్ముకోవడం నుండి
పన్నులు కట్టేవాళ్ల డబ్బులతో అమర్చుకున్న విమానాల్లో విహారయాత్రల దాకా.
కానీ అవినీతి ఆర్థిక వ్యవస్థని ఎలా ప్రభావితం చేస్తుంది?
బెర్కెలీ కాలిఫోర్నియా
అది కనుక్కోవడానికి, నేను తిరిగి బడికి వెళ్తున్నా
అదే ప్రశ్న గురించి ఏళ్ళ తరబడి అధ్యయనం చేసిన వ్యక్తితో మాట్లాడడానికి.
మాజీ యుఎస్ కార్మిక కార్యదర్శి, రాబర్ట్ రైచ్.
ఇది చేస్తున్నందుకు ధన్యవాదాలు. నేను కొంతకాలంగా మీ అభిమానిని.
ఈ షో ప్రసారం అయ్యాక
మీ 2.5 మిలియన్ల ఫేస్‌బుక్ ఫాలోయర్లకు మీరు దీని గురించి చెప్పే అవకాశం ఉందా?
రాబర్ట్ రైచ్ మాజీ యుఎస్ కార్మిక కార్యదర్శి
చూద్దాం. నాకు వీలయిన విధంగా సహాయపడాలనే ఉంది.
నేను మీకు ఒక ఓరిగామి పెట్టె ఇస్తే అప్పుడు?
చాలా బాగుంది. అందంగా ఉంది.
ఇదిగో, దీని లోపల ఏదో ఉంది కూడా.
అవును, అది డబ్బు.
ఇప్పుడైనా మా గురించి చెప్తారా?
-లేదు, లేదు. -ఛా!
రాబర్ట్ రైచ్, స్పష్టంగా సమగ్రత కలిగిన వ్యక్తి.
వైట్ హౌస్‌లో చాలా కాలం గడిపిన వ్యక్తిలో
అది కొత్త ఉత్తేజాన్నిచ్చే గుణం.
వాస్తవానికి మూడు వైట్ హౌస్‌లలో.
తను క్లింటన్ కింద కార్మిక కార్యదర్శిగా పనిచేశాడు,
అంతకుముందు కార్టర్ కింద, దానికి ముందు ఫోర్డ్ వద్ద.
ప్రస్తుతం, రైచ్ వాల్ స్ట్రీట్ మరియు రాజకీయ ప్రచారంలో అవినీతి
అమెరికాకి ఎలా హాని కలిగిస్తుందనే దానిపై దృష్టి సారిస్తున్నాడు.
అతను దాని గురించి సినిమా కూడా తీసాడు.
ఇనీక్వాలిటీ ఫర్ ఆల్
అవినీతిని మీరు ఎలా నిర్వచిస్తారు?
అవినీతి అనేది
సంఘం అక్రమం అనుకునే వాటికి, చెల్లించడం,
చాలా మంది దృష్టిలో వాటిని
కొనడం లేదా అమ్మడం చేయకూడదు.
మార్గదర్శి ఏంటంటే,
"ఎక్కువ మంది ఇది తప్పని అనుకుంటున్నారా?"
ఒకవేళ అది మనిద్దరి మధ్య చెల్లింపు అనుకో, నేను...
"దాని గురించి ఇలా మాట్లాడుకుందాం.
"అన్నట్టు నా చెయ్యి బల్ల కింద ఉంది, ఇంకెవరికీ చెప్పకు."
అంటే తెలుస్తోందిగా మనం ఏదో ఒక దాని నుండి తప్పించుకుంటున్నాం,
అది చట్ట విరుద్ధం కాకపోయినా, ఖచ్చితంగా చట్టం ఉద్దేశ్యానికి వ్యతిరేకమైనది.
మీరు నాకు అవినీతికి సంబంధించిన
విపరీతమన ఉదాహరణలు కొన్ని చెప్తే సంతోషిస్తాను,
కానీ వాటితో పాటు మనం అసలు అవినీతి పనులు అని కూడా అనుకోని
రోజువారీ ఉదాహరణలు కూడా చెప్తారా.
ఒక ఉదాహరణ ఏంటంటే ఎదురిచ్చే గిఫ్టులు.
నువ్వు డాక్టరువనుకో
మందుల కంపెనీ నీకు టిప్పు ఇస్తోందనుకో
నా మందులను ఎంత ఎక్కువగా రాసావన్నదాని ఆధారంగా.
అది నీ పేషెంటుకు మంచిది కాదు.
మీ బాధ్యత పేషేంటు పై ఉండాలి మందుల కంపెనీ పై కాదు.
అది ఖచ్చితంగా అవినీతి అయితే,
మరి మన రాజకీయ వ్యవస్థ అవినీతిమయమా?
నేను అనుకుంటున్నది ప్రచారకర్తలకు డబ్బులు ఇస్తున్న పరిశ్రమలు
లేదా అభ్యర్ధులకు నేరుగా విరాళాలు ఇస్తున్నవి.
ఆ ఆభ్యర్ధులు తర్వాత బిల్లులు ప్రవేశపెడతారు లేక ఈ కంపెనీలకి అనుకూలంగా ఓటు వేస్తారు.
అది అవినీతేనా?
అది ఒకదాన్ని ఇచ్చి, బదులుగా మరొకటి పొందడం. అది అవినీతే.
చాలా మంది అమెరికన్లు దాన్ని చూసి అంటారు,
"ఈ ఆట రిగ్గింగ్ చేయబడింది డబ్బున్నవాళ్ళకి
"పెద్ద కార్పోరేషన్లకు ఇంకా వాల్ స్ట్రీట్‌కు అనుకూలంగా".
దానిలో చిన్న రకాలు కూడా ఉంటాయా?
-ఏవైనా ఉన్నాయా... -అవును.
చిన్న చిన్న లంచాలు జనాలందరికి ఏమి సిగ్నల్ ఇస్తాయంటే,
అధికారంలో ఉన్నవారు లంచాలు తీసుకున్నా ఫర్వాలేదు అని.
కొద్ది కొద్దిగా తీసుకోవడం తప్పు కాదని.
యజమాని దగ్గర నుండి తీసుకోవడంలో తప్పులేదని.
అవన్నీ తప్పే.
నేను ఆర్థిక సంబంధమైన మాటల్లో చెప్పాలంటే,
అవినీతి చాలా ప్రతికూలమైనది.
అవినీతి ఎక్కువ ఉన్న దేశాలు అత్యంత నెమ్మదిగా
అభివృధ్ధి చెందుతున్నాయి, పేదరికం నుండి బయటపడడం కూడా వారికి చాలా కష్టంగా ఉంది.
ఒకసారి అవినీతికి తలుపులు తెరిస్తే అన్నీ దాని గుండా లోపలికి వస్తాయి.
తలుపు పెద్దగా, పెద్దగా అవుతూ పోతుంది,
ఆర్థిక వ్యవస్థ అభివృధ్ధి కూడా చాలా కష్టం అవుతుంది.
ఒక లైబ్రరీ నింపేయచ్చు
అవినీతి ప్రవేశించి మరియు ఆర్థిక వ్యవస్థని దెబ్బ తీసే వివిధ మార్గాలతో.
కానీ కొన్ని సార్లు అది చాలా చిన్నగా మొదలౌతుంది.
పూనే
భారతదేశం
భారతదేశంలో, తక్కువ స్థాయి అవినీతి, స్వల్ప అవినీతి అనేది,
లంచం రూపంలో ప్రబలంగా ఉంది.
అంతర్జాతీయ వ్యపార నాయకుల మీద ఎర్నెస్ట్ & యంగ్ సర్వే ప్రకారం,
83% మంది లంచమనేది దేశంలో విదేశీ పెట్టుబడులకు అడ్డంకి అని చెప్పారు.
నేను పూనెలో ఒక మధ్యతరగతి ప్రొఫెషనల్స్ సమూహాన్ని కలుస్తున్నా
విస్తృతమైన కింది స్థాయి అవినీతిలో బతకడం ఎలా ఉంటుందో తెలుసుకోడానికి.
అవినీతి ఎలా జరుగుతుందో నాకు తెలుసు. నేను ఇంతకు ముందు భారతదేశంలో పని చేశాను,
అందుకని దాన్ని చవి చూశాను.
చిన్నతనంలో ఇక్కడికి రావడం నాకు గుర్తుంది
కస్టమ్స్‌ గుండా వెళ్ళడానికి పెద్ద లైను ఉండేది.
ప్రేయ్నా అహెర్, ఎం.డి. అనెస్థీసియాలజిస్ట్
ప్రాథమికంగా, అది దోపిడీనే.
మా అమ్మ చాలా గట్టిది, తను చెప్పేది "దీని కోసం నేను నీకు డబ్బు ఇవ్వను.
"నేను అమ్మడానికి రాలేదు". తనకి గుండె నిబ్బరం ఎక్కువ.
తను అద్భుతమైన వ్యక్తి.
ఐశ్వర్య అహెర్ విద్యార్ది
తను అవినీతిపరులైన కస్టమ్స్ అధికారుల మీద తిరిగి అరిచేది
ఆమె వద్ద బలవంతపు వసూళ్ళకు పాల్పడుతున్న వారి మీద.
షాహిద్ షేక్ చిన్న వ్యాపార యజమాని
నేనూ మీ అమ్మ లాంటి వ్యక్తినే,
నేను అనుకుంటాను "ఈ చెత్త కోసం నీకు డబ్బులు ఇవ్వను
"ఎందుకంటే నేను ఏ తప్పూ చెయ్యలేదు".
ఒకవేళ ఏదైనా తప్పు చేసి ఉంటే,
అప్పుడు దీనిబదులు ఫైన్ కడతాను.
అలా నిజంగా జరుగుతుందా?
అవును, నేను చాలా మంది పోలీసులతో పోరాడాను, మగవారు, ఆడవారు,
మా అమ్మ జోక్యం చేసుకోవాల్సి వచ్చేది
సాధారణంగా తను వాళ్ళకి డబ్బులు ఇచ్చేస్తుంది.
మీ భయం ఏంటి? మీరు భయపడే విషయం ఏదైనా ఉందా?
అవును.
వారు మనల్ని తిట్టడం మొదలు పెట్టవచ్చు,
లేదా వాళ్ళు పరుష పదజాలం వాడచ్చు, లేదా అలాంటివి ఇంకేవైనా,
ఇంకా నేను ఎప్పుడూ తొందరలో ఉంటాను.
నేను ఆ సాకు కూడా వాడి చూశాను "నేను అత్యవసర పని మీద వెళ్తున్నా".
వాళ్లు అడుగుతారు, "నువ్వు డాక్టర్‌వి కదా?
"సరే అయితే, 400 కి బదులు 200 ఇవ్వు చాలు".
అంటే సూటిగా అడిగేస్తారా?
ఆ, అలా కూడా జరుగుతుంది.
మీకూ అలాంటి అనుభవం ఉందా?
ఆ, నా కుటుంబానికి అలాంటిది జరిగింది.
నా కజిన్లలో ఒకతనికి, యాక్సిడెంటు అయ్యింది.
వాళ్ళు అంత డబ్బున్నవాళ్లు కాదు, అందుకని పబ్లిక్ హాస్పిటల్‌కి వెళ్లారు,
అది ప్రభుత్వానిది.
తన కాలు విరిగింది. నుంచోలేని పరిస్థితిలో ఉన్నాడు.
వార్డ్-బోయ్‌ని సహాయం చెయ్యమని అడిగాడు
తనని రెండో అంతస్తుకు మార్చడానికి
ఎందుకంటే తను ప్లాస్టర్ వేయించుకోవాలి కాబట్టి.
చక్రాల కుర్చీ ఇచ్చేముందే అతను లంచం అడిగాడు
తర్వాత పై అంతస్తుకు తీసుకెళ్ళాడు.
దానివల్ల ప్రజల ఆరోగ్యం మీద తీవ్ర దుష్ఫలితాలు ఉంటాయి కదా.
దాని కోసం డబ్బు వేరుగా పెట్టుకుంటారా?
లంచం ఇవ్వడానికి ఉపయోగపడుతుందని?
అవును, అలా కూడా చేస్తారు.
నా ఫ్రెండ్ వాళ్ళ నాన్న లాయరు.
తన దగ్గరికి కొందరు వచ్చి ఇలా అన్నారు,
"మేము ఒక రెస్టారెంటు ప్రారంభించాలనుకుంటున్నాం
"చట్ట ప్రకారం కావాల్సినవన్నీ పూర్తి చేశాం,
"ఇప్పుడు వాళ్లు చేతులు తడపమంటున్నారు."
మా ఫ్రెండ్ వాళ్ల నాన్న చెప్పాడు,
"వాళ్లకి ఇచ్చేయండి. మీరు నాకు
"ఎంత డబ్బు ఇచ్చినా గానీ వాళ్లతో పోరాడలేము.
"వాళ్లు అడిగింది ఇచ్చేయండి."
నేను అనుకునేది ఏంటంటే మేము మానసికంగా సిద్ధమైపోయాము.
మాకు తెలియనిది ఏంటంటే
వాళ్లకి ఖచ్చితంగా ఎంత మొత్తం ఇవ్వాలనేది.
అందుకునే మీ బడ్జెట్‌లో లంచానికి తావు లేదు,
కానీ మీరు మానసికంగా సిద్ధంగా ఉంటారు.
మేము మానసికంగా సిద్ధంగా ఉంటాము.
నేను అనుకుంటున్నా నిరంతరం ఒకలాంటి ఆందోళన ఉంటుందేమో.
అవును.
ఎలా స్వల్ప లంచం లాంటి చిన్న-స్థాయి అవినీతి
వ్యవహారికమైపోతుందో ఊహించుకోవడం కష్టమేమీ కాదు.
కానీ లంచం అనేది ప్రపంచ ఆర్థిక వ్యవస్థ వండి వార్చే
అవినీతి యొక్క చాలా రకాల్లో ఒకటి.
మెనూలో మిగతావి ఇవి.
అవినీతి వేర్వేరు రూపాలు సంతరించుకోవచ్చు,
కానీ అన్నీ కూడా అధికారంతో ముడిపడి ఉంటాయి.
మీ క్యాంటీన్ నడిపే వ్యక్తి అక్కడ తనకున్న అధికారం వల్ల ఉచితంగా ఇచ్చే బజ్జీని
ఒకటి కంటే ఎక్కువ తీసుకోవడం ద్వారా అధికార దుర్వినియోగం చేయడం ఊహించుకోండి.
నా అభిమానం సంపాదించడానికి జనాలు డబ్బులిస్తుంటే, అవినీతి కోరలు చాస్తుంది.
-నాకో ట్రే ఇస్తారా? -"నాకో ట్రే ఇస్తారా?"
నాకు తెలియదు. నీకు ట్రే దొరుకుతుందంటావా?
హయిగా లోపలికి వెళ్ళు.
బంధుప్రీతి కూడా సర్వసాధారణమైన అవినీతి రూపం.
ఎలాగంటే నా సోదరుడు డెరెక్‌ని పనిలో పెట్టుకున్నప్పుడు,
నాకు బంధువు కావడం కూడా తన నైపుణ్యాలలో ఒకటి.
నువ్వు "చిరంజీవ" అనాలి కదా.
అది మర్యాద.
ఇంకా స్వలాభం చేకూర్చుకోవడం కూడా ఉంటుంది,
ఎందుకంటే నమ్మకమైన హోల్ సేలర్ దగ్గర డిజర్టులు ఎందుకు కొనాలి
నాకు నేనే డబ్బులిచ్చుకోగలిగినప్పుడు?
రెండింతల ధర! ఈ ఒక్కరోజు మాత్రమే!!!
క్షమించండి. ఇందులో బ్యాండ్-ఎయిడ్ ఉంది.
కంగ్రాట్స్. డెరెక్‌కి కొద్దిగా పని చేత కాదు.
దోపిడీ, బ్లాక్‌మెయిళ్ళ గురించి మర్చేపోయాను.
ఆ రుచికరమైన స్వీటు తినడానికి,
నీ ఆహార నియమాలని ఉల్లంఘించావని రెజ్లింగ్ కోచ్‌కి తెలిస్తే
ఎంత సిగ్గుచేటు.
ప్రశాంతంగా వెళ్లు.
ఇంకా నిధుల దుర్వినియోగం కూడా ఉంది,
అది ప్రాథమికంగా దొంగతనమే.
డెరెక్ దాన్ని పరుపు కింద దాచి పెట్టు.
అలాగే అక్కా.
అవినీతి ఎంత రుచిగా ఉంటుందో.
అబ్బా కాలి గోరు కూడానా.
డెరెక్, దరిద్రుడా!
కేవలం కొందరు చెడ్డ వ్యక్తులు స్వతంత్ర దోపిడీలు చేస్తున్నప్పుడు
అవినీతిని గుర్తించడం సులభం.
కానీ అది వ్యవస్థలోకి చొచ్చుకుపోయే అంత పెద్ద సమస్య అయినప్పుడు,
మనకి ఎలా తెలుస్తుంది?
న్యూయార్క్ నగరం
తెలుసుకోడానికి, తిరిగి న్యూయార్క్‌కి వచ్చా...
ఎన్‌వై
న్యూయార్కర్ రిపోర్టర్ ఆడమ్ డేవిడ్‌సన్‌ను సంప్రదించడానికి.
ఆడమ్ ఈ షో నిర్మాత కాబట్టి,
నేను ఇలా ప్రత్యక్షమైనా పట్టించుకోడనుకుంటా.
-ఎలా ఉన్నావు? -ఏంటి సంగతి, బ్రో?
"అవినీతి"ని ఎలా నిర్వచిస్తావు?
అవినీతి పోర్న్ లాంటిదేనా? చూడగానే అదే అని తెలుస్తుందా?
అవినీతి, ఈ రోజుల్లో మనం దాన్ని చెడు ప్రవర్తనగా చూస్తున్నాం,
చక్కగా నడుస్తున్న ఆర్థిక వ్యవస్థలకు పట్టిన చీడలా,
కానీ ఈ ఆలోచన చాలా కొత్తది.
ఒక భూస్వామ్య ప్రభువు గురించి ఆలోచిస్తే,
ఆ రాజుకి పూర్తి అధికారం ఉంటుంది,
కర్షకులు రాజుకి చెందిన ఆస్తి,
ఆ వ్యవస్థలో ఎంత అవినీతి నిండి ఉంటుందంటే, అందులో "అవినీతి" అన్న పదానికి అర్థమే లేదు,
ఎందుకంటే అవినీతి చెయ్యడానికి ఆస్కారమే లేదు.
-అది రివాజు. -అది రివాజు.
అంటే దేని గురించైనా అవినీతి అని అనుకోవాలంటే,
ముందుగా అవినీతికి గురికాగల ఒక పని చేసే
మధ్యతరగతి ఆర్థిక వ్యవస్థని నిర్మించాలి.
నేను చెప్పేది, ఉపయుక్తమైన బండగుర్తు ఏంటంటే
ఒక దేశం మూలాల్లో అవినీతి ఉందా,
లేక కొన్ని సందర్భాల్లో మాత్రమేనా అనేదాన్ని ఖాయంగా తెలుసుకోడానికి,
ఆ దేశ రాష్ట్రపతిని లేక ప్రధాన మంత్రిని అడగడమే,
"ఈ దేశఫు కాంక్రీటు పరిశ్రమలో పెద్ద వ్యక్తి ఎవరు?"
అతనికి గనుక తెలిస్తే,
లేదా ఆ వ్యకి అతనితో కలిసి చురుగ్గా వ్యాపారం చేస్తుంటే,
అది తీవ్రమైన అవినీతి దేశమనడానికి అదే చిహ్నం.
ఆసక్తికరంగా ఉంది. సరే.
కాంక్రీట్ చాలా విధాలుగా, సరైన పదార్థం
దాని గుండా అవినీతి అనే సమస్యని చూడవచ్చు.
అది ఎలా పని చేస్తోందో, ఇంకా అది జనాలను ఎలా గాయపరుస్తుందో రెండూ.
ఆగాగు, నన్ను కొంచం ఊహించుకోనీ.
తప్పకుండా.
ఆ!
సరే, కొనసాగించు.
కాంక్రీటుతో చేసిన దేనిలోనైనా మూడు భాగాంశాలు ఉంటాయి.
"మిశ్రమం"గా పిలవబడే, ఇసుక మరియు గులక రాళ్ళు,
సిమెంట్,
ఇంకా నీళ్ళు.
సరిగ్గా నిర్మించబడిన కాంక్రీటు కట్టడంలో, సిమెంట్,
మొత్తం పదార్థంలో షుమారు 15% ఉంటుంది,
కానీ దాని ధర ఎక్కువగా ఉంటుంది.
అంగం
అందుకని సిమెంట్ ఎక్కువ వాడకుండా
కట్టడం నిర్మించడంలో చాలా లాభం ఉంది.
అది నిలబడుతుంది, కానీ ఎప్పుడోకప్పుడు కూలిపోతుంది.
మెక్సికో నగరం 2017
దేవుడా! దేవుడా!
వార్తల్లో అలాంటివి విన్నప్పుడు,
250,000 మంది భూకంపంలో చనిపోయారని,
అది భూకంపం వల్ల జరిగిన దుర్ఘటన కాదు, అది కాంక్రీటు వల్ల జరిగిన దుర్ఘటన.
హైతీ, 2010
2010 లో, 7.0 తీవ్రత కలిగిన భూకంపం హైతీని తాకినప్పుడు,
$8.5 బిలియన్ నష్టం వాటిల్లింది
200,000 పైగా జనాభా మరణించారు.
నాసిరకం నిర్మాణాలని బట్టబయలు చేసిన హైతీ వినాశనం
బతికి బట్టకట్టిన వారిలో చాలా మంది నాసిగా చేసిన కాంక్రీట్ వైపే వేలు చూపించారు
అంత భారీ వినాశనానికి కారణభూతంగా.
1999 లో టర్కీలో కూడా నాసి కాంక్రీట్ వల్ల దుష్ఫలితాలు సంభవించాయి,
2008 లో సిచువాన్‌లో,
2017 లో మెక్సికోలో.
ఇలాంటి కొన్ని సందర్భాల్లో,
నాసి కాంక్రీటు వల్ల లాభపడిన కాంట్రాక్టర్లే
పునఃనిర్మాణం ద్వారా కూడా బాగుపడ్డారు.
హైతీలో చాలావరకూ నిర్మాణ కాంట్రాక్టులు
ప్రధాన మంత్రి భార్య యొక్క బంధువుకి దక్కాయి,
అది చాలా ప్రశ్నలని లేవనెత్తింది.
అవినీతి దేశాల్లో మనం చూసేది ఏంటంటే,
జీవించడానికి కావాల్సిన ప్రాధమిక పదార్థాలు,
కాంక్రీటు, తాగే నీరు, కరెంటు,
టెలిఫోను లైన్లు, అలాంటి బోరింగు విషయాలు,
సంపన్నులకు భారీ సంపాదనా వనరులౌతాయి.
అది సమాజం అభివృద్ది చెందకుండా నిరోధిస్తుంది.
అది ఒక ఆర్థిక వ్యవస్థ ఆరోగ్యకరంగా ఎదగకుండా నిరోధిస్తుంది.
ఒకవేళ అమెరికాలో ఇలా జరగదని మీరు అనుకుంటుంటే గనుక,
2006 లో,
ఆరుగురు కాంట్రాక్టర్లని అరెస్టు చేశారు
బోస్టన్ బిగ్ డిగ్‌లో వారి ప్రమేయానికి గానూ.
అది చరిత్రలో అతి ఎక్కువ ఖర్చుతో కూడుకున్న హైవే ప్రాజెక్టు,
$243 బిలియన్లు ఖర్చు, 15 ఏళ్ల పాటు ట్రాఫిక్ జాములు,
ఇదంతా లీకులకి, లోపాలకి, ఒక మరణానికి చెల్లించిన ధరలను పరిగణనలోకి తీసుకోకుండానే.
బోస్టన్ బిగ్ డిగ్‌ ప్రమాదంలో కారులో మహిళ మృతి
అవినీతి అనేది
ఒక నిజాయితీ గల సంస్థ మీద విముఖత కలిగించేది.
దాని దారుణమైన శక్తి
ఆధునిక ప్రపంచాన్ని మంచిగా మార్చేవాటి
మూలాలని దెబ్బ తీస్తుంది.
అవినీతి యొక్క ఫలితాలు ఎంత దారుణంగా ఉంటాయో నేను ఇప్పుడిప్పుడే అర్థం చేసుకుంటున్నా.
ఇప్పుడు ఆ మృగాన్ని అతి దగ్గరగా చూడాలనుకుంటున్నా.
ఎక్కడో ఒక చోట, బహుశా నేను అవినీతి సామ్రాజ్యం
యొక్క విస్తృత శ్రేణిని లేదా
లేదా విచ్చలవిడిగా సంచరిస్తున్న బినామీల సహజ అలవాట్లని కూడా చూడాల్సి వస్తుందేమో.
అవినీతి యాత్రలు ప్రాగ్
హాయిగా , అలాంటి యాత్రలనే...
ప్రాగ్
చెక్ రిపబ్లిక్
ప్రాగ్ యొక్క విచిత్రమైన పర్యాటక ఆకర్షణ అందిస్తోంది.
ద కరప్‌టూర్.
సరే.
అయితే ఇది కద కరప్‌టూర్.
వాస్తవానికి మేము ప్రాగ్‌లో చూపించేది
చెత్తవాటిలో ఉత్తమమైనవి.
పెట్ర్ సౌరెక్‌కు 2012లో కరప్‌టూర్ ప్రారంభించడానికి ప్రేరణ లభించింది.
పెట్ర్ సౌరెక్ వ్యవస్థాపకుడు, కరప్‌టూర్
అప్పటినుండి, చెక్ రిపబ్లిక్ యొక్క పార్లమెంట్
తను పని చేయడానికి
పెద్ద అవినీతి రూపాలని ఇవ్వడం మానలేదు.
2013 లో ,
అవినీతికి వ్యతిరేకంగా ఉద్యమం నడిపిన ప్రధాన మంత్రి,
అవినీతి కుంభకోణంలో రాజీనామా చేసినప్పటిలాగా.
ఒక అవినితి యాత్ర అవ్వడం వల్ల మాకు అవినీతి అంటే ప్రీతి.
మనకి ఇష్టమైనది ఏంటంటే వాళ్లు అనుమానాస్పద ఒప్పందాలు
బహిరంగంగా, జనం మధ్య చేసుకోవడమే.
అంటే నీకు చేతి నిండా పని కల్పిస్తుందన్నమాట.
అవునవును.
ప్రాగ్ నగరం పెట్ర్‌కి ఏదో ఒకటి ఇస్తూనే ఉంటుంది,
ఎలాగంటే బ్లాంకా సొరంగం, పెద్ద, అధిక బడ్జెట్ నిర్మాణం.
$267.3 మిలియన్ల అధిక బడ్జెట్
అంటే తూర్పు యూరప్ యొక్క బిగ్ డిగ్ అన్నమాట.
ఇంకా మోటల్ పబ్లిక్ హాస్పిటల్,
ఇక్కడ విఐపి రోగులకు ప్రత్యేక చికిత్స ఇస్తున్నారని వైద్యుల మీద అభియోగం.
వాస్తవానికి ఇప్పుడు టూరు అక్కడికి వెళ్ళట్లేదు
ఎందుకంటే అడ్మినిస్ట్రేటర్లు పెట్ర్‌కి డబ్బులిస్తేనే రానిస్తామని చెప్పారు.
నువ్వు చేసేదాంట్లో నీకు ఏది ఇష్టం?
ఎలాగంటే, ఈ టూర్లు చేయడంలో నీకు ఏది ఇష్టం?
సాదారణంగా అవినీతి వ్యాపారం మీద బతుకుతుంది.
ఇప్పడు మేమున్న వ్యాపారం అవినీతి మీద బతుకుతుంది.
చాలా బాగుంది.
చట్టబద్దంగా. సరేనా?
పెట్ర్ యొక్క కరప్‌టూర్
చెక్ ప్రజలను దోచుకుంటున్న అధికారులకు చిన్న చెంపదెబ్బ
స్నాక్సుని కూడా కలుపుకుని.
-ఇప్పుడు నువ్వు తినచ్చు. -నేను తినచ్చా?
ఇందులో పప్పులు ఉన్నాయా? సరే.
చివరలో గ్రాడ్యుయేషన్ ఫంక్షన్ కూడా ఉంది.
అవినీతిలో డిగ్రీకోసం నేను డబ్బులు ఇచ్చాను,
సరిపోయింది కదూ.
ఇంకా లోతైన వివరణ కోసం,
ఈ విషయం మీద గంభీరమైన విధానాన్ని అనుసరించే వ్యక్తి నుండి నేర్చుకోవాలి నేను.
హాయ్. నేను డేవిడ్ ఓండ్రాకాని కలవడానికి వచ్చాను.
-పైకి రండి. -ధన్యవాదాలు.
ట్రాన్స్‌పరెన్సీ ఇంటర్నేషనల్ ప్రపంచంలో అగ్రగామి అవినీతి వ్యతిరేక సంస్థ,
ప్రపంచం మొత్తం మీద 100 ఆఫీసులు ఉన్నాయి.
డేవిడ్ ఓండ్రాకా - ఎక్జిక్యూటివ్ డైరెక్టర్, చెక్ రిపబ్లిక్ కార్యాలయం
ఉత్తమ అవినీతి పోరాట నిపుణుల టీములో డేవిడ్ ఓండ్రాకా భాగస్వామి.
అవినీతి మీద పోరాటం విషయంలో డేవిడ్ గంభీరంగా ఉన్నా,
నేను ప్రాగ్‌లో కలిసిన మిగిలినవారిలానే,
అతను కూడా దానితో కొంచం మజా చేస్తున్నాడు,
ఈ విద్యాభ్యాస అవినీతి బోర్డు గేములాంటి వాటితో.
ఈ ఆట ఉద్దేశ్యం డబ్బు సంపాదించడం
ఇంకా ఎంతమంది వీలైతే అంతమంది రాజకీయ నాయకులను సంపాదించడం.
అంటే వాళ్ల పలుకుబడి సంపాదించడానికి డబ్బు వాడుతున్నారన్నమాట.
నాకు తెలుసు చూస్తున్న చాలామంది
అంటారు "మన రాత ఇంతే.
"నేను దేన్నీ బాగు చేసే మార్గమే లేదు".
కానీ స్పష్టంగా మీరు అది నమ్మట్లేదు, లేదంటే మీరు ఇక్కడ పని చేయరు.
ఒక అవినీతి వ్యతిరేక పోరాట యోధునిగా
అలా చెయ్యడం సులభం కాదు.
మేము చాలా బలమైన ప్రత్యర్థులని ఎదుర్కొంటున్నాం
ఆర్థిక బలం, అధికారబలం ఉన్నవారిని.
అయినా కానీ, మేము మార్పు తీసుకురాగలం.
కానీ ప్రపంచంలో చాలా ప్రదేశాల్లో
అది చాలా ప్రమాదకరమైన పని, కదా?
పైగా, మీరు జీవితాన్ని పణంగా పెడుతున్నారు.
నేను రాజకీయ వ్యక్తిని, అందుకే ఈ పాత్ర పోషించడం నాకిష్టం,
అదే నన్ను ఇంకా ఉత్తేజ పరుస్తోంది.
ట్రాన్స్‌పరెన్సీ ఇంటర్నేషనల్ అవినీతిని ఆపడానికి వాడే విధానాల్లో ఒకటి
దాని అవినీతి అవగాహనా సూచిక,
అది అంతర్జాతీయ వ్యాపారస్తులను సర్వే చేస్తుంది
తర్వాత ప్రపంచంలోని 180 దేశాలకు ర్యాంకు ఇస్తుంది
వాటి ప్రామాణికత ఆధారంగా, మొదటి స్థానం అంటే ఉత్తమమైనది,
1 న్యూజిలాండ్
180 వది అధ్వాన్నమైనది.
180 సోమాలియా
అవినీతి మూల్యం ఎంత, జనాలు దాన్ని ఎందుకు పట్టించుకోవాలి?
సులభమైన జవాబు ఏంటంటే డబ్బు కోసమే.
ప్రజల సొమ్ము, దేన్నైతే
ప్రజా సేవ మీద వాడాలో, దాన్ని
ఎవరో జేబులో వేసుకుంటున్నారు, అంతే.
కొంచెం లోతుగా చూస్తే, మనకు
కొన్ని నమ్మలేని కథలు ఇంకా నమ్మలేని విధానాలు తెలుస్తాయి.
ప్రభుత్వ ఒప్పందాలని
చాలా పెద్ద స్థాయులో నేర్పుగా మారుస్తారు.
చివరికి అదే అవినీతికి పరాకాష్ఠ.
అంతా బాగానే ఉంది, కానీ సరదాగా లేదు.
దాన్ని సరదాగా ఎలా మారుద్దాం?
అవినితి తమాషా కాదు.
ముఖ్యంగా ప్రభుత్వంలో పైస్థాయిలో.
అది "పరాకాష్ఠ అవినీతి" .
నా దేశపు నాయకుడు అధికారాన్ని, ఆస్తిని తన కబంధ హస్తాల్లో ఉంచుకున్నాడు,
తనని దేవుడిలా కొలవమంటాడు.
ఇంకా తను అందరి మీదా నిఘూ ఉంచుతాడు.
అందుకని తన బంధువులు బండగా, సంపన్నులుగా మారుతూ ఉంటారు,
మిగతా అందరూ ఫాక్టరీల్లో కష్టపడుతూ ఉంటారు.
తనకి తనే ఒక కామెడీ పేరు పెట్టుకున్నాడు.
"సాంటా క్లాజ్."
చూశారా, ప్రియమైన సాంటా ఒక ప్రాణాధార వనరును స్వాధీనం చేసుకున్నప్పుడు మొదలయ్యింది.
క్రిస్మస్ బహుమతులు.
ఇప్పడు జనాలు అతనికి పాలు, బిస్కెట్ల లంచం ఇవ్వాల్సి వస్తోంది.
ఈ లోపు నిజంగా బహుమతులు ఇచ్చే మనలాంటి వాళ్లకి,
పౌష్టికాహార లోపం ఎంత ఉంటుందంటే మనం సంపూర్ణంగా ఎదగలేం కూడా.
ఎక్కడో క్రిస్మస్ పండుగ
కష్టానికి లేదా ఆవిష్కరణలకి ప్రోత్సాహం ఉండదు
ఎందుకంటే దాని కీర్తి క్లాజ్ తీసుకుంటాడు.
తనకి జనాల మీద ఎంత నియంత్రణ ఉందో కూడా మనం గ్రహించలేము.
ఎలాగంటే? తల్లిదండ్రుల్లాగానే.
తల్లిదండ్రులు సొంత డబ్బుతో వాళ్ళ పిల్లలకు బహుమతులు కొంటారు
అయినాగానీ సాంటానే కొన్నాడని చెబుతారు.
బుర్రలేని గొర్రె వెధవలు.
పరాకాష్ఠ అవినీతి లక్షణం ఏంటో తెలుసుకోవాలనుకుంటున్నారా?
నియమాలను మార్చి
సాంటా దృష్టిలో "మంచిగా" ఉన్న వ్యక్తులకే బహుమానం ఇవ్వడం,
మిగతావారందరినీ ఇలాంటి చెత్తతో శిక్షించడం మాటేమిటి?
దరిద్రుడు, చిట్టా పెట్టుకుంటాడు.
అతను చిట్టా రాస్తున్నాడు!
జనాలు లైన్లో గంటల తరబడి నుంచుంటారు
తన పాదాల దగ్గర ప్రార్థన చెయ్యడానికి.
అతను ఏమీ చెయ్యడు.
అతను ఏడాదికి ఒక రోజు పనిచేస్తాడా?
ఎలాగంటే, "హ! హ! రండి నా ఒళ్లో కూర్చోండి."
సరే, వెధవా.
తను ఇక్కడే ఉన్నాడు.
అబ్బా, నార్త్ పోలీసు!
నా కథ చెప్పండి!
నన్ను అరలో పెట్టకండి!
కౌలాలంపూర్
మలేషియా
పరాకాష్ఠ అవినీతి వల్ల ఆర్థిక వ్యవస్థ కుదిపేయబడిన ఒక దేశం
ట్రాన్స్‌పరెన్సీ ఇంటర్నేషనల్ రేటింగుల్లో 62వ స్థానం.
మలేషియా
మలేషియా తన చరిత్రలో అతిపెద్ద అవినీతి కుంభకోణాన్ని చవిచూసింది.
ప్రధాన మంత్రి, మీరు చాలా ఆనందంగా కనిపిస్తున్నారు.
ఒకటి అడగవచ్చా, సర్, మీరు ఎందుకు రాజీనామా చెయ్యలేదు
అంతర్జాతీయ స్థాయి అవినీతి కుంభకోణంలో, మీ పాత్ర ఉన్నా కూడా, సర్?
హెడ్ లైన్‌కి చేరింది ఏంటంటే
ప్రధాన మంత్రి , ఒక లావాదేవీలో
తన సొంత బ్యాంకు అకౌంటుకి.
$700 మిలియన్ల చెల్లింపులు చేసుకున్నాడని బహిర్గతమవ్వడమే.
క్లేర్ రూకాజిల్ బ్రౌన్ విలేకరి
తను క్లేర్ రూకాజిల్ బ్రౌన్,
మలేషియాలో పుట్టిన విలేకరి ఈ వార్త బయటపెట్టాడు,
మలేషియా ప్రధాన మంత్రి, నజీబ్ రజాక్,
ప్రభుత్వానికి చెందిన 1ఎండిబి పెట్టుబడి నిధి నుండి డబ్బు తీసుకుంటున్నాడని.
అతను డబ్బును ఎలా కూడబెట్టి, మలేషియా కోసం పెట్టుబడి పెట్టబోతున్నాడో
లాభదాయికమైన పెట్టుబడుల ద్వారా
అది మలేషియాని ఎలా సుసంపన్నం కావించబోతోందో
వివరిస్తూ చాలా గొప్ప అనుకూల ప్రచారం జరిగింది.
ప్రపంచంలోని పెట్టుబడిదారుల నుండి 1ఎండిబి బిలియన్ల డాలర్లను కూడబెట్టింది,
గోల్డ్‌మాన్ శాచ్స్, సౌదీ రాచ కుటుంబంతో సహా,
కానీ ఆ డబ్బు తిరిగి మలేషియన్ జనాలకి రాలేదు.
అవి జో లో అనే బినామీ బ్యాంకు అకౌంట్లకి వెళ్ళాయి,
జో లో మలేషియన్ ఫైనాన్సర్
అతను అంతర్జాతీయ గుర్తింపు సంపాదించాడు
మన కాలపు పాశ్చాత్య ప్రపంచపు రసికుడిగా.
జో లో, నజీమ్ యొక్క హవాలా అనుయాయుడు.
ఆరోపణ ఏంటంటే తను 1ఎండిబి డబ్బులను
యాట్స్‌కి, పికాసోకి ఫైనాన్స్ చెయ్యడానికి,
పారిస్ హిల్టన్, లుడాక్రిస్ వంటి సంపన్ను కీర్తివంతులతో పార్టీ చేసుకోడానికి వాడాడని.
ఇంకా లియోను, తను ఫైనాన్సింగ్
చేసేటప్పుడు కలిసాడు... సిధ్ధమా? ద వుల్ఫ్ ఆఫ్ వాల్ స్ట్రీట్ సినిమాకి
నజీబ్ సవతి కొడుకు, రిజా అజీజ్‌తో.
తమ స్నేహానికి గుర్తుగా జో లో లియోకి ఒక పికాసో కూడా ఇచ్చాడు.
స్నేహితులు చేసినట్టుగానే.
అంటే, అది లక్షణం.
ఇలాంటి దొంగనాయకులతో జరిగేది,
-డబ్బు అంతర్జాతీయమయ్యింది. -అవును.
జో లో అంతర్జాతీయంగా పార్టీలు చేసుకుంటుంటే,
ప్రధాన మంత్రి, అతని భార్య రోస్మా మన్సూర్,
సంపన్న జీవితం గడిపారు,
భవంతులు, కొత్త కారులు, బిర్కిన్ బ్యాగులతో నిండినది.
షుమారు $150,000 (ఒకొక్కటి)
ఇదంతా మలేషియా అప్పులు ఇబ్బడిముబ్బడిగా పెరుగుతున్నప్పుడు జరిగింది.
$25 బిలియన్లు
వాళ్ళు మీకు కొన్ని అశ్లీల కథలు కూడా ఇచ్చినట్టున్నారుగా.
వాళ్లేమీ దీన్ని గుట్టుగా చేసి ఎవరూ చూడలేదని ఆశిస్తున్నట్టు కాదుగా.
ప్రభుత్వం గురించి ఏ విలేకరి విమర్శనాత్మక వ్యాసం రాయడు.
నిజం చెప్పాలంటే, వాళ్లు భయపడతారు కూడా
ప్రభుత్వం గురించి విమర్శనాత్మక వ్యాసం చూడడానికి కూడా.
నేను చేసింది ఏంటంటే, చెప్పడమే,
"ఏయ్, అది...జర్నలిజం అంటే అధికారాన్ని విమర్శించడమే.
"ప్రభుత్వాన్ని జవాబుదారీ చెయ్యడమే."
ఈ కథనం సంచలనమయ్యింది.
అతను దాన్ని ఆపడానికి ప్రయత్నించాడు, నన్ను ఆపడానికి ప్రయత్నించాడు.
ఆ తర్వాత నుండి, రెండేళ్ళ దాకా,
ప్రధాన మంత్రి తనకున్న అధికారమంతా ఉపయోగించాడు
తనని ఆఫీసు నుండి బయటకి తోసేయకుండా ఆపేందుకు.
అది జనాలకి ఇంకా కోపం తెప్పించింది.
నజీబ్ దుర్వినియోగాన్ని చదివిన వ్యక్తుల్లో ఒకడికి
ఒళ్లు మండిపోయింది
అతని వద్ద చాలా స్ప్రే పెయింట్, స్టిక్కర్లు ఉన్నాయి.
వీధి ఆర్టిస్టు ఫామీ రెజా.
నాకు రాజకీయ స్పృహ
నాకున్నఈ విప్లవ స్ఫూర్తి, ఎలా వచ్చిందంటే,
పంక్ మ్యూజిక్ నుండి వచ్చింది.
కొందరు వ్యక్తులు,
"ఈ పంక్ మన ప్రాచ్య దేశ సంస్కృతికి సరిపడదు" అంటారు.
వారిని నేను "పోరా రేయ్!" అంటాను.
ఫామీ రెజా కళాకారుడు, విప్లవకారుడు
ఫామీ తన ప్రభుత్వం ప్రజల నుండి దొంగతనం చెయ్యడం భరించలేకపోయాడు,
ఆ చిరాకును కళకి ఇంధనంగా వాడుకుని,
పోస్టర్లు తయారుచేశాడు, నజీబ్‌ని జోకర్‌గా చిత్రీకరిస్తూ.
ఇక్కడ అందరం అవినీతిపరులమే
ఆ పోస్టరు చెప్తుంది "ఇక్కడ మనందరం అవినీతిపరులమే."
ఇంకొంచెం చెప్తారా
అది సాధారణ మలేషియన్ల దైనందిన జీవితం మీద ఎలా ఫ్రభావం చూపిస్తోందో?
ప్రధాన మంత్రి అతని భార్య
ఈ సంపన్న జీవితం జీవిస్తున్నారు.
బిర్కిన్ బ్యాగులు, వజ్రాలు పట్టుకు తిరుగుతూ,
ఇక్కడ జనాలు పేదరికంలో మగ్గుతున్నారు,
పారే నీరు, శుభ్రమైన నీరు లేకుండా,
కరెంటు లేకుండా, కొంతమంది ఇళ్ళు కూడా లేకుండా.
1ఎండిబి కంపెని పెద్ద అప్పు చేసింది
అవినీతి వల్ల, ఇంకా చెత్త పెట్టుబడుల వల్ల.
ఆ డబ్బు ఎవరు కడుతున్నారు?
మేమే. పన్ను కట్టేవాళ్ళం.
2015లో ప్రభుత్వం ప్రవేశపెట్టింది
కొత్త పన్ను విధానాన్ని, జిఎస్‌టి,
వస్తువులు మరియు సేవల పన్ను.
మా వద్ద నుండి మరింత డబ్బు గుంజుకోడానికి
వాళ్ళ అప్పు తీర్చడానికి, అదే వాళ్ళ అవినీతిని.
జిఎస్‌టి ప్రవేశపెట్టిన తర్వాత,
జీవన వ్యయం పెరిగిపోవడాన్ని మీరు గమనించవచ్చు.
జనాలకి ఆహారం కొనడమే ప్రియమైపోయింది.
నా దృష్టిలో అది అలా మన దైనందిన జీవితాన్ని ప్రభావితం చేస్తుంది.
మాలో కొందరు దాన్నిక సహించలేకపోయారు...
...మేము ఇది చేస్తున్నాం.
మాకు వ్యకం చేసే మార్గం కావాలి. అవును.
నేను ఈ బొమ్మ గీశాను.
అది నేను చేసిన మొదటి పోస్టర్.
బాగుంది.
నేను నజీబ్ ఫోటోని తన ఫేస్‌బుక్ పేజీ నుండి తీసుకుని
తన మొహం మీద జోకర్ బొమ్మ గీశాను!
నేను నా సోషల్ మీడియా అకౌంట్లన్నిటిలో పోస్టు చేశాను.
సమయం అయ్యిపోయింది!
ఏదో ఒక సమయంలో అది నిజమయ్యి కూర్చుంది.
మలేషియాలో భయపడుతూ బతికే సంస్కృతి ఉంది
ఎందుకంటే పోలీసులకి, అధికారులకి
ఎంత అధికారం ఉంటుందంటే వాళ్లు ఊరికే అరెస్టు చెయ్యవచ్చు,
నాకు అదే జరిగింది.
నన్ను దోషిగా నిర్దారించి జైలు శిక్ష వేశారు
ఒక చిన్న ట్వీట్ కోసం.
ఎంత కాలం?
ఒక నెల జైలు, 30,000 రింగిట్లు ఫైను.
అంటే షుమారు 6-7,000 యూఎస్ డాలర్లు.
బలమంతా నీతో ఉండుగాక?
తరవాతి ఒకటి రెండేళ్ళలో,
జోకర్ బొమ్మ నిరసన తెలియజేసే మార్గమయ్యింది.
అది ఒక విప్లవంలాగా వ్యాపించింది
ధిక్కారానికి, ప్రతిఘటనకి
నజీబ్‌కి, అతని అవినీతి ప్రభుత్వానికి వ్యతిరేకంగా.
ఫామి, క్లేర్ లాంటి వ్యక్తులు వాళ్ళ గొంతెత్తి
ప్రతిఘటన అనే అగ్నికి ఆజ్యాన్ని పోశారు.
తొందరగానే ఉదృతమై కొత్త గొంతులు జత కలిసాయి,
నజీబ్‌ని దించడానికి గళమెత్తాయి.
ఇప్పుడు మీ నాన్నకి ఉన్న రాజకీయ సంబంధాన్ని వివరించగలరా?
మీ నాన్న ఎవరు? మేము మీతో ఎందుకు మాట్లాడుతున్నాము?
మా నాన్న ఎవరా? ఆ, సరే, మా నాన్న...
నేను "మీ నాన్న ఎవరు" అని అడగలేదు? కానీ సరే,
-ఎవరు మీ నాన్న? -ఆ.
నురుల్ ఇజ్జా అన్వర్ శాసన సభ సభ్యుడు
నురుల్ ఇజ్జా అన్వర్ మలేషియా శాసన సభ సభ్యుడు
అధికార పార్టీకి వ్యతిరేకంగా మాట్లాడినందుకు అరెస్టు చేశారు.
తను వాళ్ల నాన్నకి దన్నుగా నిలబడింది, ప్రతిపక్ష నాయకుడిగా
మలేషియా ప్రభుత్వం చేత చాలా సార్లు జైలుకి పంపబడ్డాడు,
రాజకీయ లబ్ది కోసమని అనుమానింపబడుతున్న నేరారోపణల మీద.
మీ నాన్న అవినీతికి వ్యతిరేకంగా చాలా కాలం నుండి గొంతెత్తారు.
నజీబ్ సంకీర్ణానికి, అది భరింపశక్యంకానిది,
ఆ అవినీతి మొహం పైన ప్రదర్శించినట్టే ఉంటుంది.
అదెలా అంటే డాబుసరి ప్రదర్శించడమే.
దేవుడా, బిర్కిన్ హ్యాండు బ్యాగులు.
మేము రికార్డు సాధించాము...
ప్రపంచంలోనే ఎక్కువ బిర్కిన్ హ్యాండు బ్యాగులు ఉన్నందుకు!
జనాలు కూడా ఆర్థిక వ్యవస్థ కుంటుబడడం గమనించారు.
అతను వస్తువులు మరియు సేవల పన్ను వ్యవస్థను
ప్రవేశపెట్టాలని నిర్ణయించడం గుర్తుందా.
ధరలు పెరిగాయి కానీ వాళ్ల జీతాలు పెరగట్లేదు.
అందుకని అది షాక్‌లా తగిలింది,
ఎందుకంటే మలేషియా సంక్షేమ ఆధారిత దేశం కదా?
ఎక్కువ తోడ్పాటు,
మేము ధనికులకి, పేదవారికి మధ్య అంతరం తగ్గించడమే లక్ష్యంగా పెట్టుకున్నాం.
పేదరికం ఒక సమస్య.
కౌలాలంపూర్‌లో అల్పాదాయ ఇళ్లలో పిల్లలు,
రోజులో ఒక్క పూట తిండికి కూడా కష్టపడేవారు ఉన్నారు.
వాళ్ళ పౌష్టికాహార లోపం ఘనా కన్నా హీనంగా ఉంది.
కొంతకాలానికి అది పెను తుఫానుగా మారుతుంది కదా?
ఎందుంటే జనాలు దాన్ని ఇక దిగమింగలేకపోయారు.
2018 ఎన్నికల రోజప్పుడు,
పోల్స్ అన్నీ నజీబ్ అధికార పార్టీ అధికారాన్ని నిలబెట్టుకుంటుందని చెప్పాయి.
కానీ రెచ్చిపోయిన జనాలు ఎక్కువ సంఖ్యలో వచ్చి
పోల్స్ తప్పు అని నిరూపించడానికి వోటు వేసి అతన్ని గద్దె దింపారు.
ప్రధాన మంత్రి నజీబ్ రజాక్ ఓటమి ప్రతిపక్షం విజయం
కొత్త ప్రధాన మంత్రి 92 ఏళ్ల మహాతిర్ మొహమద్,
ఉప ప్రధాని, అన్వర్ ఇబ్రహీం, నురుల్ తండ్రి,
ఇప్పుడు జైలు నుండి విడుదలయ్యాడు
నెల్సన్ మండేలా లాగా దశ తిరిగింది.
ఇప్పుడు ప్రజలు మీ వైపు చూస్తున్నారు
అవినీతి వ్యతిరేక చర్యల కోసం, అభివృద్ది కోసం,
చెయ్యగలిగేవి ఏవి, ముఖ్యమైనవి ఏవి,
దేని పై మీ రాజకీయ పెట్టుబడిని ఉపయోగించాలి అని ఎలా వర్గీకరించారా అని?
మలేషియాకి ఇది క్లిష్టకాలం.
ఆర్థికంగా, మాకు దెబ్బ తగులుతుంది
అప్పు వల్ల, ఇబ్బడి ముబ్బడిగా పెరుగుతున్న అప్పు, 1ఎండిబి దయ వల్ల.
మేము దాన్ని సరిగ్గా నిర్వహించాలి
సగటు మలేషియన్ దాని బారిన పడకుండా ఉండడానికి.
ఏదేమైనా మేము దీన్ని పూర్తి చెయ్యాలి కదా?
నజీబ్ అతని బిర్కిన్ బ్యాగుని ప్రేమించే భార్య ఆస్తులను స్వాధీనం చేసుకొని
ఇద్దరి మీద అవినీతి నేరం మోపారు.
జో లోకి వ్యతిరేకంగా కూడా నేరం మోపారు, అతను అఙ్ఞాతంలోకి వెళ్లిపోయాడు.
1ఎండిబి పలాయితుడు జో లోకి చైనా ఆశ్రయం
గాయానికి అవమానం తోడయ్యింది, లియో అతని బహమతిని తిరస్కరించాడు,
పికాసోని ఫెడ్స్‌కి అప్పగించాడు.
నురుల్ నాన్న దేశానికి నాయకత్వం వహించే పరిస్థితుల్లో,
అవినీతి రహిత మలేషియా ఎంతో దూరంలో లేదనే ఆశ కలుగుతోంది.
కానీ నిజానికి ఎంతవరకూ సాధ్యం అవినీతిని పూర్తిగా నిర్మూలించడం
సమాజంలో పైస్థాయిలో అవినీతి చొరబడినాక?
అది కనిపెట్టడానికి నేను ఎక్కువ దూరం వెళ్లనవసరం లేదు,
ఎందుకంటే మలేషియా పొరుగు దేశం, సింగపూర్,
వాస్తవానికి 1965 వరకూ అది మలేషియాలోనే ఉండేది,
దానికి భయంకరమైన అవినీతి రహిత దేశంగా పేరుంది.
కానీ ఎలా అనేది మనం కనిపెట్టేముందు ఈ ద్వీప దేశం ఎంత శుభ్రమైనదంటే,
నేను కొన్నిటిని నా శారీరిక వ్యవస్థ నుండి బయటకి పంపాలి.
సింగపూర్‌ అత్యంత కఠినమైన చట్టాలకి పేరొందింది.
ఉదాహరణకి పబ్లిక్ టాయిలెట్ ఫ్లష్ చెయ్యకపోతే $150 ఫైను.
లేదా ముఖ్యమైన పని మీద నా పొరుగు వాళ్ల వైఫై అరువు తీసుకున్నాననుకోండి.
సింగపూరులో అది హ్యాకింగ్.
నాకు షుమారు $10,000 ఫైను లేదా మూడేళ్ల జైలు శిక్ష పడవచ్చు.
లేదా కొంచం పిల్లగాలి ఆస్వాదిద్దామనుకున్నానుకోండి
నా ప్యాంటు ఇస్త్రీ చేసుకుంటూ.
మన సొంత ఇంట్లో కిటికీలు తెరిచి నగ్నంగా ఉంటే
మనకు $2,000 దాకా ఖర్చు అవుతుంది ఇంకా మూడు నెలల జైలు.
జనాలని ఇబ్బంది పెట్టే విధంగా సంగీత పరికరం వాయిస్తే
వెయ్యి దాకా కట్టాల్సి రావచ్చు.
చెయ్యకూడని ఇతర పనులు...
బబుల్ గమ్ అమ్మడం.
రైలు ఫ్లాట్‌ఫారం మీద మంచి నీళ్లు తాగడం.
పావురాలకి మేత వెయ్యడం.
గ్రాఫిటి అంటే జైలు, పెద్ద మొత్తంలో ఫైను,
కర్రతో మూడు నుండి ఎనిమిది దాకా దెబ్బలు.
ఉల్లిపాయలు పుట్టగొడుగులు ఉంచండి, మరి కొంచెం సాస్, కానీ ఛీజ్ వద్దు.
కొంచెం వింతగా ఉందని తెలుసు...
అది చట్టవిరుద్దం కాదు. నేను పిజ్జా ఆర్డర్ చేస్తున్నా.
ఒకే, నేను రెడీ.
సింగపూర్
సింగపూర్ యొక్క కఠినమైన చట్టాలు కింది స్థాయి నుండి పైస్థాయికి
అనే అవినీతిపైన పోరాట పద్దతిలో భాగాలు.
అందరూ చిన్న నేరాల గురించి ఆలోచించడానికే భయపడితే,
వాళ్లు పెద్ద వాటి గురించి రిస్కు చేసే అవకాశమే లేదు.
మీ అవినీతి స్నేహితులు మరియు పొరుగువారి పై కన్నేసి ఉంచమని
ప్రోత్సహించే కియోస్కులు ఉన్న దేశంలో మీరు లంచం తీసుకుంటారా?
ఇక్కడ అవినీతిపై ఫిర్యాదు చెయ్యండి
అవినీతి నివేదిక & చారిత్రక కేంద్రం
అవినీతి అనేది ఒక రకమైన కాన్సర్ లాంటిది.
చాలా చిన్నగా మొదలవుతుంది, కానీ దాన్ని ప్రాథమిక దశలోనే
నిర్మూలించకపోతే, అది శరీరంలోని అన్ని భాగాలకు వ్యాపిస్తుంది.
అప్పుడేం జరుగుతుందంటే, శారీరిక వ్యవస్థ కుప్పకూలుతుంది.
సింగపూర్‌లో అవినీతి చర్యల పరిశోధనల బ్యూరోలో
చిన్ వీ లియాం ప్రజా పరిశోధకుల డిప్యుటీ డైరెక్టర్
ఒక ప్రభుత్వ సంస్థ అది అవినీతిని చాలా సీరియస్‌గా తీసుకుంటుంది,
దాని గురించి గర్వపడతారు కూడా.
సిపిఐబి ఆఫీసుకి అవినీతి వ్యతిరేక మ్యూజియం కూడా ఉంది,
దాన్లో క్లిష్టమైన పోలీసింగ్ సంఘటనలన్నీ కొలువుతీరాయి.
ఒక పనమ్మాయి నియమాలని పాటించకుండా
స్టేషన్లో మంచినీళ్లు తాగుతుందని తెలిసింది.
ఆమె అలా చేస్తుండగా సెక్యూరిటీ ఆఫీసర్ పట్టుకున్నాడు,
ఆమెని వదిలేయ్యడానికి అతను $300 అడిగాడు.
ఈ కేసు కోసం మేము సెక్యూరిటీ ఆఫీసర్లను విచారించాం.
సరే.
అది చాలా చిన్న తప్పులాగా అనిపించవచ్చు,
కానీ ఇది జరగడానికి ఆస్కారం ఇస్తే,
దాని ఫలితం మీరు ఊహించగలరు.
మన జాతి పితలు, వాళ్లు కంకణం కట్టుకున్నారు
సింగపూరులో అవినీతిని నిర్మూలించాలని.
మొదటినుండి.
సింగపూరులో మేము జీరో-టాలరెన్స్ విధానాన్ని పాటిస్తాము.
ఆ పద్దతి పనిచేస్తున్నట్టుగా ఉంది.
సింగపూర్ యొక్క అవినీతి వ్యతిరేక కీర్తి వ్యాపారాన్ని ఆకర్షించింది.
అది నిజమైన ఆర్థిక లాభాలకు దారితీసింది.
ఇక్కడ పెట్టుబడులు పెట్టడం సురక్షితమని విదేశీయులు భావిస్తారు,
అందువల్ల అది ఆసియాలోనే ప్రధాన ఆర్థిక మరియు బ్యాంకింగ్ కేంద్రం అయ్యింది.
గత ఏడాది 2017లో,
మేము వాస్తవానికి మొత్తం 103 కేసులను దర్యాప్తు చేశాం.
అవినీతి రకాల్లో ఏదైనా క్రమ పద్దతి ఉందా
మీరు జరుగుతుండగా చూసిన వాటిల్లో?
అందులో చాలా వరకూ, చిన్న నేరాలే,
కానీ మాకు కూడా కొంచెం అవినీతి ఉంది
ఒక ప్రభుత్వ ఉద్యోగి ప్రమేయమున్నది,
లేదా ప్రైవేట్ రంగంలో ప్రముఖ వ్యాపారస్తుల ప్రమేయమున్నది.
ఇక్కడ మనం గమనించాల్సింది ఏంటంటే
ట్రాన్స్‌పరెన్సీ ఇంటర్నేషనల్ ర్యాంకు మంచిగా ఉన్నా కూడా,
సింగపూర్‌ యోక్క పత్రికా స్వేచ్ఛ ర్యాంకు పాతాళంలో ఉంది.
ప్రపంచ పత్రికా స్వేఛ్ఛ సింగపూర్ 132/180
అందుకని పక్షపాతరహితమైన పరిజ్ఞానము సంపాదించడం కష్టం
పరాకాష్ఠ అవినీతి రకాలలో, రిపోర్టు అవ్వని వాటి గురించి.
కానీ గత ఏడాది ఒక పెద్ద కుంభకోణం బయటపడింది
దేశంతో సంబంధం ఉన్న సింగపూర్ చమురు రిగ్ బిల్డర్, కెప్పెల్ ఐఎన్‌సి,
కెప్పెల్ లంచం సింగపూర్ మంచి అభిప్రాయాన్ని పాడుచేసింది
చమురు, లంచాలు, రాజకీయ నాయకులు: కళంకంలేని సింగపూర్‌కు ఏమయ్యింది?
లంచాలు ఇచ్చిందని విదేశీ వ్యాపారం దక్కించుకోడానికి.
అది సింగపూర్ పౌరులను కుదిపేసింది, స్కూలు ప్రొఫెసర్ యూజీన్ టాన్ వంటివారిని.
ప్రొఫెసర్ యూజీన్ టాన్ సింగపూర్ మేనేజ్మెంట్ యూనివర్సిటీ
సింగపూర్ వాసులను బాధించింది
కెప్పెల్ కేసులో ఏంటంటే,
కెప్పెల్ ఒక ప్రభుత్వ సంబంధిత కంపెనీ.
-అవును. -అవునా?
సింగపూర్ ప్రభుత్వానికా?
అవును. ఇలాంటి కంపెనీలు ధైర్యం చెయ్యవు
అవినీతి కార్యకలాపాల్లో పాలు పంచుకోడానికి సింగపూర్లో ఐతే.
వాళ్లూ వేరే నియమాలు అనుసరిస్తారనుకుంటా...
...విదేశాల్లో ఉన్నప్పుడు.
అవినీతి లేకపోవడం అనే ఆలోచన, కఠినంగా ఉండడం ఏ సమయంలోనైనా,
సింగపూర్ లాంటి దేశంలో నిలబడగలదా?
అది ఆగని యుద్దం.
మేము బ్రిటిష్ నుండి స్వయం పరిపాలన పొందినప్పుడు,
అవినీతి ఉండేది,
ఇక్కడేం లేదు కదా.
మా ఆహారంలో సింహభాగం దిగుమతి అవుతుంది,
మా నీరు కూడా దిగుమతి అవుతుంది.
సహజ వనరులు లేవు.
అంటే మేము...
...ప్రపంచంతో మమేకమవ్వాలి
మా సొంత షరతుల మీద, మాకు పనికి వచ్చేది ఏంటంటే
జనం వచ్చి వ్యాపారం చేసుకోవడానికి ఒక స్థలం...
పెట్టుబడి పెట్టడానికి, ఈ ప్రాంతాన్ని అన్వేషించడానికి కూడా.
అవినీతి బేరమాడేది కాకూడదు
ఎందుకంటే నేను అనుకుంటున్నా సమాజం
నాటకీయంగా వెనుకబడి ఉంటుంది పెట్టుబడుదారులు రారు.
నా ఉద్దేశ్యంలో "నమ్మకం" అంటే...
...మా కరెన్సీ,
అందుకని నా దృష్టిలో నిర్లక్ష్యానికి తావు లేదు.
అవినీతి వ్యతిరేక పోరాటం గురించి మాట్లాడడమంటే,
సరైన పని చెయ్యడమే
ఎవరూ గమనించనప్పుడు కూడా.
కానీ కఠినమైన, అస్సలు సహించని విధానం
అవినీతి మీద సింగపూర్ వంటిది, అదే సరిపోకపోతుంటే,
మరి అవినీతిని ఆపడానికి ఇతర ఐడియాలు ఏమున్నాయి?
ముంబై
భారతదేశం
దాన్ని కనిపెట్టడానికి, నేను తిరిగి భారతదేశం వెళ్లాలి,
అక్కడ తిక్క ఆలోచనాపరుడికి విచిత్రమైన ఐడియా ఉంది.
ప్రొ. కౌషిక్ బాసు మాజీ ప్రధాన ఆర్థికవేత్త, ప్రపంచ బ్యాంకు
ప్రొఫెసర్ కౌషిక్ బాసు ఇదివరలో ప్రపంచ బ్యాంకులో ప్రధాన ఆర్థికవేత్త,
భారతదేశం ప్రభుత్వానికి ముఖ్య ఆర్థిక సలహాదారుడు కూడా.
మనం అవినీతిని తప్పుగా నిర్వహిస్తున్నామని అతను అంటున్నాడు.
ప్రొ. బాసు అభిప్రాయంలో భారతదేశం యొక్క
అతిపెద్ద అవినీతి సమస్య అయిన లంచాన్ని నిర్మూలించడానికి ఖచ్చితమైన మార్గం
దాని పై సింగపూర్ పధ్ధతిలో విరుచుకుపడడం కాకుండా,
దాన్ని చీకట్లో వ్యాపించే మానవుల సహజ అవలక్షణంగా భావించి,
దాన్ని చట్టబద్దం చేయడమే.
అత్యధిక మరియు అత్యల్ప అవినీతి దేశాల పట్టికలో
భారతదేశ స్థానాన్ని చూస్తే,
భారతదేశం పట్టికలో అగ్రభాగాన లేదు.
లేదు, అవును.
అది అత్యంత అవినీతిది కాదు, లేదా దానికి దగ్గరగా లేదు.
భారతదేశం క్లిష్టమైన చట్టాలున్న దేశం,
కానీ దాని పర్యవసానం,
ప్రతీ ఒక్కరూ ఏదో ఒక చట్టాన్ని ఉల్లంఘిస్తూనే ఉంటారు,
ఎందుకంటే అది చాలా క్లిష్టమైనది కాబట్టి.
దాన్ని శుభ్రం చేసి
జనం చట్టాన్ని పాటించే విధంగా దాన్ని సాధ్యం చేయవచ్చు.
దీనితో తలపడడానికి నీ పరిష్కారం ఏమిటి?
నాకు స్ఫురించింది భారతీయ చట్టంలో ఒకటుంది.
అవినీతి నిరోధక చట్టం, 1988.
అది చెప్తోంది "లంచం దారుణమైనది.
"నువ్వు లంచం ఇచ్చినా లేక తీసుకున్నా,
"నువ్వు సమానమైన నేరస్తుడివే" అని.
అందుకని భారతదేశ చట్టం ప్రకారం,
నేను పూనేలో డిన్నర్‌కి కలిసిన వాళ్ళందరూ టెక్నికల్‌గా నేరస్తులే
లంచం ఇచ్చినందుకు.
చట్టం ఇంకా అధ్వానంగా మారుస్తుంది,
ఎందుకంటే చివరికి ఇద్దరూ కుమ్మక్కైపోతారు.
లంచం ఇచ్ఛాక నువ్వు కుమ్మక్కయ్యినట్టే
దాన్ని తీసుకున్న వ్యక్తితో.
లంచం ఇవ్వడాన్ని చట్టబద్దమైన పనిగా మారిస్తే,
లంచం తీసుకున్నవారు నేరస్తులు...
అప్పడు నేను లంచం ఇస్తే, నేను నేరం చెయ్యలేదు
అందుకని మాట్లాడడానికి సిద్ధంగా ఉంటాను.
నేను ఆర్థికవేత్తగా
ఇది చాలా తెలివైన ఆలోచన అని పోస్టు చేశాే,
దాని నుండి వచ్చే రాజకీయ ఇబ్బందులు ఆలోచించలేదు.
ఇది పోస్టు చేశాక మీరు ఎదుర్కొన్న ఇబ్బందులు ఏమిటి?
నేను ప్రభుత్వ వెబ్‌సైటులో పెట్టినవాటిలో
ఇది ఘోరమైన నీతిబాహ్యమైన సలహా అని ప్రజలు అనుకున్నారు.
నేను అనుకున్నా ఆ చిన్న అడుగు వేస్తే,
నేను ఆ భ్రమలో ఐతే లేను
ఇది సమస్యని పరిష్కరిస్తుందని,
కానీ అది వెంటనే రప్చర్ కావడం మొదలయ్యి,
అప్రతిష్ఠగా అనుకుంటారని,
"దీన్ని సహించబోను" అంటారని.
అతనికి ముందు "చట్టబద్దం చేయండి" అన్న సలహాదారుల్లానే,
బాసుని తన అవినీతి వ్యతిరేక విధానాన్ని వెక్కిరించారు,
తన ఆలోచనని చట్టంలో చేర్చలేదు.
కానీ తను చెప్పిన దాంట్లో పాయింటు ఉందా?
రహస్యం అవినీతికి జన్మనిస్తుంది,
అవినీతికి రహస్యం కావాలి.
అవినీతి చీకట్లో బతుకుతుంది,
పేదవారిమీద బతుకుతుంది, చావడానికి నిరాకరిస్తుంది.
అది శక్తివంతమైనది, ప్రాణాన్ని జుర్రుకునే పిశాచి.
ఫామి, క్లేర్ లాంటి హీరోలు,
దాన్ని వెలుగులోకి లాగడానికి కృషి చేస్తున్నారు.
ఆక్రమించు
దాని గురించి బాహాటంగా మాట్లాడటమే,
ఫలితాలకి భయపడకుండా,
అవినీతిపరుల యొక్క కొంత శక్తిని దోచుకుంటుంది.
అవినీతి అనేది అంతర్జాతీయ ఆర్థిక వ్యవస్థ లాంటిదే.
మన దైనందిన జీవితంలో,
దానిలో కొంచెం భాగాన్ని మాత్రమే అతి దగ్గరగా చూస్తాం,
అందువల్ల మనం పూర్తిగా గ్రహించలేము
అదెంత పెద్ద బకాసురుడి వంటిదో.
అది మన చుట్టూ చుట్టుకున్న పెద్ద మృగం,
మనం కొనేదాని నుండి మనకి విలువైన దానివరకూ మన చర్యలని గైడ్ చేస్తుంది
లంచం దిశగా, మన చుట్టూ ఉన్నవి సరిగ్గా నడిచేలా.
దాన్ని అర్థం చేసుకోడానికి ఒకే మార్గం ఏమిటంటే,
దాన్ని మచ్చిక చేసుకోడాన్ని పక్కనపెడితే,
దానికి దూరంగా నుంచొని
మొత్తాన్ని చూడడమే.
కాల్, స్పోర్ట్, ఏదైనా.
దాన్ని తీసుకో.
నీ పేరు ఏంటి?
సారీ.
ఇదంతా విచిత్రమైనదానిగా మారింది.
అదెంత...
దేవుడా!
వద్దు, ఇది కాదు.
వద్దా? సరే.
ఇదిగో.